San Rafaelio ledynas

San Rafaelio ledynas () – ledynas pietų Čilėje, Aiseno regione, San Rafaelio lagūnos nacionaliniame parke, Šiaurės Patagonijos ledlaukyje. Plotas – 710,9 km². Leidžiasi nuo 4015 m aukščio virš jūros lygio iki San Rafaelio lagūnos, kurioje virsta ledkalniais ir ištirpsta. Ledyno tūris – 211,2 km³ (jo vandens tūris – 179,5 km³).Dirección General de Aguas (2022). Inventario público de glaciales de Chile 2022. Santiago de Chile: Ministerio de Obras Públicas de Chile.

San Rafaelio ledynas – arčiausiai pusiaujo esantis ledynas, nusileidžiantis iki jūros lygio. Ledynas sparčiai traukiasi – nuo 1871 m., kai jį pirmą kartą aprašė kapitonas Simpsonas, iki 2020 m. ledyno liežuvis atsitraukė 11 km.Glaciar San Rafael, glaciologia.cl

 Šaltiniai 

Kategorija:Čilės ledynai
Kategorija:Patagonija